aggradd oda akkurat is a Woat, wo vom lateinischn "accuratus" kimmt. Es hod im Boarischn owa no meara Bedeitunga oognumma ois nua genau und soagfäiti wia im Lateinischn, Deitschn und Englischen (accurate). Des Haptwoat (Substantiv) dazua is Aggradde oda Aggraddess. D Steigarungsstuafa vo aggradd is aggradana.

genau
Aggradd ko "genau" moana, mid vaschiedanan Nuancn:

soagfäiti, oadentli
Beispui
D Vroni is hibsch aggrad.

iwagenau, pedantisch
Beispui
Da Franzl is aggradd afs Dipfal.

hoagli
Beispui
Mei Bua is ban Essn recht aggradd.

oangsinni
Beispui
Da Hansi hod an aggraddn Kopf. Dea lossd se iwahapt nix sogn.

ausgrechnad, grod
Beispui
Agradd etzad bi i krank woarn.
Dumme di, etz is aggradd scho segse.

grodzua, ganz
Beispui
Obas aggradd so gsogt hod, woas i neama.
Aggradd